section_heading: Klupska karijera
paragraph_text: Početkom 1999. braniča u Coventry City dovodi trener Gordon Strachan. Klub je tada igrao u Premier ligi a iznos igračeva transfera je iznosio 2 milijuna GBP. Konjić je zbog ozljeda često izbivao s terena tako da je do kraja sezone 2000./01. za klub odigrao svega 19 utakmica. Coventry je tada ispao u Championship ali Muhamed Konjić ga nije napustio. Zbog odličnih nastupa je bio ljubimac navijača kod kojih je imao nadimak Big Mo. Također, 2003. je dobio godišnju nagradu za najboljeg igrača kluba.